
	תיקון סעיף 55
	1.
	בחוק חוזה הביטוח, התשמ"א–1981[footnoteRef:2], בסעיף 55 לחוק, אחרי סעיף קטן (ב) יבוא: [2:  ס"ח התשמ"א, עמ' 94.] 


	
	
	"(ג)	בביטוח דירות הכיסוי הביטוחי יכסה גם מקרה ביטוח של קריסת המבנה בו מצויה הדירה המבוטחת או מקרה בו לגבי מבנה כאמור ניתנה הוראה לפי דין המייעדת אותו להריסה או אטימה בשל היותו מסוכן, והכל אלא אם הוכיח המבטח כי הנזק נגרם למבנה באשמת המבוטח."


דברי הסבר
בתקופה האחרונה, התופעה של מתן הוראות פינוי לדיירי מבנים שהוגדרו כמסוכנים למגורים נעשתה רווחת. תופעה זו, שבצידה לעיתים גם החלטה מטעם ראשי העיריות ומהנדסי העיר להרוס או לאטום את המבנים המסוכנים, החלה להתרחב בסמוך לקריסה שאירעה לאחרונה של מבנה בחולון והוסיפה להתרחב מאז. 
נכון להיום, סיכון של קריסת מבנה וכן הריסה או אטימה של מבנה בשל מסוכנות המגורים בו, אינו מכוסה באופן מפורש בתקנות הפיקוח על עסקי ביטוח (תנאי חוזה לביטוח דירות ותכולתן), התשמ"ו–1986, והצעת החוק נועדה לשנות מציאות זו. 
לפיכך, מוצע לחייב את המבטחים לכלול בביטוח דירות ותכולתן כיסוי למקרה בו המבנה בו נמצאת הדירה המבוטחת קרס, ומקרה בו המבנה יועד להריסה או אטימה בשל היותו מסוכן, והכל אלא אם הוכיח המבטח כי הנזק נגרם למבנה באשמת המבוטח. 

